Joni Jurmo

Joni Jurmo (s. 19. huhtikuuta 2002 Espoo) on suomalainen jääkiekkopuolustaja, joka pelaa SM-liigajoukkue Kiekko-Espoossa.
Ura.
Seuraura.
Jurmo on Espoon Jääklubin kasvatti. Hän siirtyi juniorina sittemmin Jokereihin. Jurmo oli kaudella 2017–2018 C-nuorten SM-sarjassa joukkueensa tehokkain puolustaja tehoilla 4+11=15. Kaudella 2018–2019 hän oli Jokereiden B-nuorten tehokkain puolustaja tehoilla 3+20=23. Jurmo voitti kauden päätteeksi B-nuorten Suomen-mestaruuden. Hänet palkittiin koko B-nuorten SM-sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Kaudella 2019–2020 Jurmo valittiin A-nuorten SM-liigan helmikuun parhaaksi nuoreksi pelaajaksi.
Maaliskuussa 2020 Jurmo teki kolmivuotisen SM-liigasopimuksen JYPin kanssa. Hän teki liigadebyyttinsä kauden 2020–2021 avauskierroksella 2. lokakuuta 2020 Helsingin IFK:ta vastaan. Jurmo merkittiin JYPin kolmospuolustajapariin Aleksi Salosen viereen. Hän sai ottelussa jääaikaa 9.41 minuuttia ja Jurmo keräsi teholukeman –2. Hän pelasi kauden aikana SM-liigassa 20 runkosarjaottelua ilman tehopisteitä sekä neljä ottelua JYPin U20-joukkueessa, kunnes helmikuussa 2021 seura lainasi hänet toistaiseksi voimassa olevalla sopimuksella Mestis-joukkue Kiekko-Espooseen. Jurmo pelasi siellä kauden loppuun tehden kymmenessä runkosarjaottelussa tehot 3+5=8 ja kahdessa pudotuspeliottelussa tehot 1+1=2.
Vancouver Canucks varasi Jurmon kolmannella kierroksella 82. pelaajana .
Jurmon sopimus JYPin kanssa purettiin jo kauden 2020–2021 jälkeen. Toukokuussa 2021 hän teki kaksivuotinen ja kahden kuukauden mittaisen tryoutin sisältävän sopimuksen Mikkelin Jukurien kanssa. Jurmo teki liigauransa avausmaalin kauden 2021–2022 kuudennella kierroksella 28. syyskuuta 2021 vieraissa Helsingin IFK:ta vastaan vastustajan tyhjään maaliin, kun hän viimeisteli Jukureille 3–5-loppulukemat. Liigauransa toisen ja ensimmäisen maalinsa vastustajan maalivahdin taakse Jurmo teki 8. helmikuuta 2022 Tampereen Ilvestä vastaan maalivahti Marek Langhamerin taakse. Hänen osumansa jäi Jukurien 3–1-voittoon päättyneen ottelun voittomaaliksi. Kaikkiaan Jurmo pelasi varsinaisen SM-liigan tulokaskautensa aikana 50 runkosarjaottelua tehopistein 2+8=10 ja neljä pudotuspeliottelua ilman tehopisteitä. Kaudella 2022–2023 hän teki 52 runkosarjaottelussa tehot 5+8=13. Jurmo oli Jukurien eniten maaleja tehnyt puolustaja.
Kaudeksi 2023–2024 Jurmo siirtyi kaksivuotisella sopimuksella Tampereen Ilvekseen. Joukkuetta valmensi hänelle alle 20-vuotiaiden maajoukkueesta tuttu Antti Pennanen. Tammikuussa 2024 Jurmon sopimus Ilveksen kanssa seuraavasta kaudesta 2024–2025 kuitenkin purettiin ja hänet vuokrattiin loppukaudeksi KooKoohon, jonka kanssa Jurmo teki myös kevääseen 2025 ulottuvan sopimuksen. Vastavaasti KooKoosta Ilvekseen siirtyi Juho Rautanen. 
Helmikuussa 2024 Vancouver Canucks kauppasi Jurmon pelaajaoikeudet, hyökkääjä Andrei Kuzmenkon, puolustaja Hunter Brzustewiczin sekä ensimmäisen ja ehdollisen neljännen kierroksen varausvuorot vuoden varaustilaisuudessa Calgary Flamesiin vaihdossa hyökkääjä Elias Lindholmiin. Maaliskuussa 2024 Jurmo teki kaksivuotisen tulokassopimuksen Flamesin kanssa. Hänen kausipalkkansa NHL:n puolella on 775 000 dollaria, AHL:n puolella 75 000 dollaria ja Jurmon sopimukseen sisältyi myös 75 000 dollarin allekirjoitusbonus. Kolme päivää myöhemmin hänen uutisoitiin liittyvän koesopimuksella AHL-joukkue Calgary Wranglersiin. Jurmo ei pelannut siellä loppukaudella 2023–2024 kuitenkaan otteluakaan.
Kausi 2024–2025 jäi Jurmolla loukkaantumisten vuoksi hieman rikkonaiseksi. Hänet lähetettiin harjoitusleirin päätteeksi Calgary Wranglersin AHL-joukkueeseen, jossa Jurmo ei pelannut alkukaudella otteluakaan, kunnes marraskuussa 2024 hänet lähetettiin ECHL-joukkue Rapid City Rushin vahvuuteen. Jurmo kutsuttiin seuraavan kerran Wranglersin vahvuuteen kolme viikkoa myöhemmin. Hän pelasi siellä kauden aikana 17 runkosarjaottelua ilman tehopisteitä. ECHL:n puolella Jurmo pelasi 12 runkosarjaottelua tehopistein 2+8=10.
Heinäkuussa 2025 Calgary Flames asetti Jurmon ehdottomalle siirtolistalle aikomuksenaan purkaa hänen sopimuksensa. Koska mikään toinen NHL-seura ei napannut Jurmoa vuorokauden kuluessa, hänen sopimuksensa purettiin. Viikkoa myöhemmin Jurmon uutisoitiin palaavan kaudeksi 2025–2026 SM-liigaan ja siirtyvän vuoden mittaisella sopimuksella kotikaupunkiinsa Kiekko-Espoon riveihin.
Maajoukkueura.
Jurmo pelasi alle 20-vuotiaiden MM-kilpailuissa vuonna 2022, jolloin hän voitti hopeaa. Yhteensä Jurmo on pelannut 31 nuorten ja 16 poikien maaottelua.
Pelityyli.
Jurmo on maininnut hänen vahvuuksiensa olevansa kiekollisessa pelaamisessa sekä luistelussa. Jurmo pystyy omien sanojensa mukaan avaamaan peliä ja pitämään kiekkoa hyökkäyspäässä sekä maininnut pisteidenteon omaksi jutukseen. Jukureiden silloinen päävalmentaja Olli Jokinen luonnehti Jurmoa toukokuussa 2021: